มิสแกรนด์พิษณุโลก

**มิสแกรนด์พิษณุโลก** () เป็นการประกวดนางงามของจังหวัดพิษณุโลก จัดขึ้นเป็นครั้งแรกเมื่อปี พ.ศ. 2559 ดำเนินการจัดประกวดโดยกองประกวดมิสแกรนด์พิษณุโลก การประกวดมิสแกรนด์พิษณุโลกมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์พิษณุโลกคนปัจจุบัน คือ **อารีญา น้อยสุภาพ** ได้รับตำแหน่งเมื่อวันที่ 7 เมษายน พ.ศ. 2562 ซึ่งจัดขึ้น ณ โรงแรมอัมรินทร์ลากูล พิษณุโลก

## มิสแกรนด์พิษณุโลก
**สัญลักษณ์สี**

## ชุดอัตลักษณ์ประจำจังหวัด

**2023: ชุด "จันทราเทวนารี"** บนพื้นฐานแรงบันดาลใจจากสถาปัตยกรรมของวัดจันทร์ตะวันตก จังหวัดพิษณุโลก โดยเครื่องแต่งกายจำลองจากเทวดาที่รายรอบกำแพงวัด และมหาวิหารสมเด็จองค์ปฐม ที่เป็นสีทองอร่าม งดงามยามต้องแสงพระอาทิตย์ตกดิน สมนาม วัดจันทร์ตะวันตก ออกแบบ และตัดเย็บโดย: จุฑาทัต จันทนินทร

**2022: ชุดThe Grand’s Warrior** จากภาพสัญลักษณ์ประจำเทศบาลนครพิษณุโลก ที่ปรากฏรูปกษัตริย์ทรงช้างศึก มาถ่ายทอดผ่านชุดให้ประดุจราวกับ “เจ้าพระยาปราบหงสาวดี” ช้างพระที่นั่งของสมเด็จพระนเรศวร เพื่อแสดงให้เห็นถึงความยิ่งใหญ่ สง่างาม รวมถึงมีการนำเทคนิกของการเชิดหุ่นเข้ามาผสมผสาน ให้ช้างสามารถเคลื่อนไหวได้ ประดุจปลุกช้างให้มีชีวิต ช้างศึกตัวนี้ พร้อมกลับมาประกาศชัย และอิสระภาพอันยิ่งใหญ่ของจังหวัดพิษณุโลก ถิ่นกำเนิดพระนเรศวรสืบไป ออกแบบโดย อณุวัฒน์ จิตจินดา และ เกียรติศักดิ์ กองสำรี ตัดเย็บโดย ห้องเสื้อ Star in side

**2020: ชุดQueen of the night ราชินีรัตติกาล** ตำบลบ้านมุง อำเภอเนินมะปราง จังหวัดพิษณุโลก มีภูมิประเทศเป็นภูเขาหินปูนสลับซับซ้อน ทอดยาวรอบๆ หมู่บ้าน จึงเป็นแหล่งอาศัยที่เหมาะสมของฝูงค้างคาว ทุกเย็นในช่วงเวลาประมาณ 18.00-19.00 น. ค้างคาวนับล้านตัวจะบินออกจากถ้ำเป็นทิวแถวยาว จากปรากฏการณ์ทางธรรมชาติในท้องถิ่นดังกล่าว จึงนำมาออกแบบชุดประจำชาติ โดยนำรูปลักษณ์ของค้างคาวมาไว้ในชุด สวมมงกุฎสีดำ แสดงถึงความเป็นผู้นำ และมีฝูงค้างคาวบินเรียงรายอยู่รอบๆ เหมือนบรรยากาศท้องฟ้ายามเย็นของอำเภอเนินมะปราง ผู้ออกแบบ คุณจุฑาทัต จันทนินทร

**2019: ชุด สาวสามล้อ ( Tricycle lady)** แรงบันดาลใจมาจากสามล้อถีบ ซึ่งเป็นรถรับจ้างดั้งเดิมของไทย เป็นระบบขนส่งมวลชนของจังหวัดพิษณุโลกในยุคแรก ปัจจุบันอาจกล่าวได้ว่า จังหวัดพิษณุโลกเป็นเพียงไม่กี่จังหวัด ที่ยังคงเหลือสามล้อถีบแบบดั้งเดิมอยู่ ชุดจึงมีลักษณะเป็นโครงของตัวรถสามล้อถีบ และมีล้อติดกับส่วนขององเท้าบู๊ตทรงสูง ให้ดูทันสมัย ออกแบบโดย นายจุฑาทัต จันทนินทร

**2018: ชุดเดอะ กลอลี่ ออฟ สองแคว** ไก่ชนนเรศวร ไก่ชนที่มีชื่อเสียงในการเป็นนักรบ เพื่อต่อสู้ชิงบ้านชิงเมืองนั่น คือ ไก่ชนสายพันธุ์เหลืองหางขาว ของสมเด็จพระนเรศวรมหาราช จึงเป็นแรงบันดาลใจตัดเย็บชุดตามลักษณะของไก่ชนพันธุ์นี้ที่มีลักษณะรูปร่างดี แข็งแกร่ง ปักประดับอย่างงดงามประณีต เน้นให้เห็นถึงความงามของผู้สวมใส่สมกับเป็นตัวแทนของชาวพิษณุโลก

**2017: ชุดเอกรงค์มงคลชัยคชสาร** เอกรงค์มงคลชัยคชสาร อยู่เคียงบ้านคู่เมืองหลายสมัยยามมีศึกช่วยชาติรบสยบภัย ยามสงบเคียงคู่ไทยอย่างภักดี ชัยชนะในศึกยุทธหัตถีแห่งองค์สมเด็จพระนเรศวรมหาราช เป็นความภาคภูมิใจของชาวพิษณุโลกและชาวไทย ที่ประกาศเกียรติยศแห่งพระองค์ให้เกริกก้องเกรียงไกร จึงออกแบบชุดเป็นช้างศึกคู่พระบารมีขององค์สมเด็จพระนเรศวรมหาราช ที่มีความสง่างามคล่องตัวและชาญฉลาด

**2016: ชุดพัสตราภรณ์วิจิตร** ได้รับแรงบันดาลใจการแต่งกายแบบยืนเครื่อง ของละครใน ตัดเย็บด้วยผ้ายก แต่ดัดแปลงให้เข้ากับยุคปัจจุบัน แต่ยังคงเอกลักษณ์งานประณีตศิลป์แบบไทยอยู่ ตลอดจนเครื่องประดับศิราภรณ์ ที่ยังคงความงามวิจิตรอย่างไทย

## การจัดประกวด
รายชื่อผู้เข้ารอบสุดท้ายระดับจังหวัดของการประกวดมิสแกรนด์พิษณุโลกรวมถึงผลการแข่งขัน
;สัญลักษณ์สี
:

## อ้างอิง

## แหล่งข้อมูลอื่น

หมวดหมู่:มิสแกรนด์ไทยแลนด์แบ่งตามจังหวัด
หมวดหมู่:วัฒนธรรมของจังหวัดพิษณุโลก